cyanic-selkie/wikianc huggingface dataset:
Lars Martin Myhre
Han har også hatt en rekke tillitsverv i norsk musikkliv, bl.a. i NOPA, TONO og Gramart. Myhre ble i 2016 utnevnt til æresmedlem i NOPA for sitt arbeid.
Xanthodirphia
Utseende
Middelsstore (vingespenn ca. 60-80 millimeter) påfuglspinnere. Vingene er blekgule med brunrøde årer og noen vage, brunrøde flekker, men uten øyeflekker.
Levevis
Ingenting er kjent om biologien til denne sjeldne slekten.
Utbredelse
Slekten er bare kjent fra fjellområdene i Costa Rica.
Systematisk inndeling
Artene blir ofte ført til slekten Ormiscodes.
Dei Verbum
Dei Verbum var et katolsk læredokument fra Annet Vatikankonsil, ett av kirkemøtets fire konstitusjoner.
Det ble promulgert av pave Paul VI den 18. november 1965, etter at det var godkjent av godkännande av de forsamlede biskoper med stemmetallet 2.344 mot 6. Det utgjør ett av de prinsipielle dokumenter fra konsilet, og ifølge en av konsilets ledende personer, biskop Christopher Butler, konsilets grunndokument.
Frasen «Dei Verbum» er latin for «Guds Ord» og kommer fra dokumentets første tekstrad, etter det som er praksis for viktige katolske dokumenter.
Marcantonio Bragadin
Marcantonio Bragadin (født 1591 i Venezia i Italia, død 28. mars 1658 i Roma) var en av den katolske kirkes kardinaler. Han var biskop av Crema, Ceneda og til slutt Vicenza.
Han ble kreert til kardinal den 16. desember 1641 av pave Urban VIII.
Episkopalgenealogi
Hans episkopalgenealogi er:
Arnvid Lillehammer
Arnvid Lillehammer (født 5. oktober 1943 i Sauda) er mag.art. i nordisk arkeologi, og historiker. Han har vært ansatt ved Stavanger Museum, Arkeologisk museum i Stavanger, Høyskolen i Stavanger og Universitetet i Stavanger.
Lillehammer har utgitt en rekke bygdebøker og skrevet en rekke artikler, i hovedsak avgrenset til Rogaland. Han har også skrevet første bind i Aschehougs Norgeshistorie.
Han har vært leder av Rogaland historie- og ættesogelag.
Bibliografi
Et utvalg Arnvid Lillehammers publikasjoner:
The Children Pay
The Children Pay er en amerikansk stumfilm fra 1916, regissert av Lloyd Ingraham.
Handling
Som en del av et skilsmisse-oppgjør får Theodore Ainsley omsorgen for sin eldre datter Millicent, samtidig som han kone Elinor får ansvaret for den yngre søsteren Jean. Men de to jentene, som tidligere hadde vært fullstendig uatskillelige, orker ikke å være borte fra hverandre på denne måten.
Søstrene forsøker derfor å stikke av sammen, men dette blir snart oppdaget av myndighetene - og nye forslag til hvordan foreldrene kan løse situasjonen blir fremsatt.
İstanbul Cup 2017
İstanbul Cup 2017 2017 var en tennisturnering, og del av WTA-touren 2017 som fant sted i Istanbul i Tyrkia fra 24. til 30. april 2017.
Det ble konkurrert i singel og dobbel for kvinner på grus.
Yrjö Sakari Yrjö-Koskinen
Baron Yrjö Sakari Yrjö-Koskinen (født 10. desember 1830 i Vasa i Finland, død 13. november 1903 i Helsingfors i Finland) var en innflytelsesrik finsk friherre, forfatter, professor, politiker og historiker. Hans fødenavn var Georg Zakarias Forsman og hans familie på farsiden hadde sin opprinnelse i Sverige. Yrjö-Koskinen var en sentral skikkelse innenfor fennomanibevegelsen, og gjorde seg til talsmann for dens idéer som leder av Finska partiet på slutten av 1800-tallet.
Serra da Mesa-demningen
Serra da Mesa er en demning og et vannkraftverk i Tocantins-elven i det sentrale Brasil, nord i delstaten Goiás. Installert effekt for vannkraftproduksjon er 1 275 MW, fordelt på 3 turbinstasjoner – en av de største stasjonen i Tocantins-elva, men langt mindre enn Tucuruí-demningen (8 000 MW).
Arbeidet med dammen ble sluttført i 1998, og med 14.750 m³/s er avrenningen ikke spesielt høy i forhold til elvas potensial. Dammen er 154 meter høy og 1 544 meter lang. Selve damfyllingen er på 12,7 millioner m³.
Reservoaret, Lago Serra da Mesa, har et betydelig areal på 1 784 km², og et meget stort oppdemmet vannvolum på 54,4 km³ (54,4 mrd m³).
Belmonte (Bahia)
Belmonte er en kommune i delstaten Bahia i nordøstregionen av Brasil.
Xiaoyi
Xiaoyi (kinesisk: 孝义; pinyin: Xiàoyì) er et byfylke i Shanxi i Folkerepublikken Kina. Det ligger i byprefekturet Lüliang.
Befolkningen var på 411,690 innbyggere i 1999.
Xiaoyi er kjent for sine mineralressurser – kull, jernmalm og bauxitt. Fylket er også kjent for valnøtter og skyggespill.
Historie
Byen Xiaoyi ble til under staten Jin i 594 f.Kr., og fikk navnet Guayang i vår- og høstannalenes tid. Den fikk det nye navnet Zhongyang i de tre rikers tid og Yong'an under det nordlige Weidynasti. I 627 (Tang-dynastiet) fikk byen navnet Xiaoyi av keiser Taizong av Tang.
Kulturminner
Zhongyangbygningen (Zhongyang lou, 中阳楼) står på Folkerepublikken Kinas liste over kulturminner.
Francesco Maria Macchiavelli
Francesco Maria Macchiavelli (født 1608 i Firenze i Storhertugdømmet Toscana, død 22. november 1653 i Ferrara) var latinsk patriark av Konstantinopel og en av Den katolske kirkes kardinaler. Han var erkebiskop av Ferrara 1638–1653.
Han ble utnevnt til biskop av Ferrara den 11. oktober 1638, og ble bispeviet i kirken St. Mariä Himmelfahrt i Köln den 2,. februar 1639. Han ble kreert til kardinal den 16. desember 1641 av pave Urban VIII, med Santi Giovanni e Paolo som tittelkirke.
Han var nevø til kardinal Lorenzo Magalotti (kreert 1624), og fetter til kardinalene Francesco Barberini den eldre (1623) og Antonio Barberini den yngre (1627).
Episkopalgenealogi
Hans episkopalgenealogi er:
Gaudium et Spes
Gaudium et spes er et av Andre Vatikankonsils dokument, kalt Pastoralkonstitusjonen om kirken i verden av idag. Dokumentet ble promulgert av pave Paul VI den 7. desember 1965.
Gaudium et spes (som betyr «Glede og håp») henvender seg ikke bare til kristne, men til alle mennesker av god vilje. Dokumentet består av to deler:
Dokumentet omhandler blant annet synet på menneskets verdighet, kampen mellom det gode og det onde, den fattige verdens problemer og kirkens forhold til kulturen og det politiske samfunnet.
Skriftet regnes for en teologisk nyskapning i den katolske kirken. Det er et oppgjør med den dype mistroen overfor den moderne verden som den katolske kirken til tider hadde utvist. Skriftet ble godkjent av biskopene på konsilet med stemmene 2 307 for og 75 imodt
Çanakkale (provins)
Çanakkale er en provins i Tyrkia, i den nordvestre delen av landet, ved Dardanellene. Provinsen har navnet fra provinshovedstaden Çanakkale.
Distrikter
Provinsen Çanakkale består av tvolv distrikter:
Çanakkale
Çanakkale (uttales //) er en havneby i Tyrkia på den asiatiske siden av Dardanellene med 90 301 innbyggere i (2006). Byen er senter for provinsen Çanakkale. Fergeruten mellom Çanakkale og Gallipoli (Tyrkia) på den andre siden av Dardanellene forbinder Istanbul og Izmir og er derfor svært trafikkert. To kilometer fra Çanakkale ligger den antikke byen Abydos. Çanakkale er også den moderne byen som ligger nærmest antikkens Troja. Den trehesten som ble brukt i filmen Troja er utstilt i byen.
Çanakkale var opprinnelig et osmanskt fort med navnet Kale-i Sultaniye, «Sultanens fort». Byen ble senere kjent for sitt pottemakeri og navnet ble dermed Çanakkale, av çanak, «krukke», og kale, «fort».
Ascanio Filomarino
Ascanio Filomarino (født 1583 i Napoli i Italia, død 3. november 1666 i Napoli) var en av Den katolske kirkes kardinaler. Han var erkebiskop av Napoli 1641–1666.
Han ble kreert til kardinal den 16. desember 1641 av pave Urban VIII, med Santa Maria in Ara Coeli som tittelkirke.
Episkopalgenealogi
Hans episkopalgenealogi er:
Vladyslav Heraskevytsj
Vladyslav Mykhajlovytsj Heraskevytsj (ukrainsk Владислав Михайлович Гераскевич, født 12. januar 1999) er en ukrainsk skeletonkjører.
Han representerte Ukraina under Vinter-OL 2018 i Pyeongchang, hvor han ble nummer 12.
Under Vinter-OL 2022 i Beijing, ble han nummer 18.
Svekoman
Svekoman (av latin sueco, og gresk mani'a, «lidelsesfull kjærlighet»), «svenskhetsvermeri», er en språklig nasjonal bevegelse i Finland. Bevegelsen oppstod i storfyrstedømmet Finland og tok til orde for en svenskspråklig kultur som en reaksjon på fennomanibevegelsens krav om å erstatte svensk med finsk i offentlig administrasjon, ved hoffene og i skolene. På denne tiden ble finsk og svensk talt av henholdsvis 85 og 15 prosent av storfyrstedømmets befolkning. Idéene til svekomanene var viktige for den offentlige debatten på 1870- og 1880-årene, som ble vekket til live gjennom opprettelsen av den finske Lantdagen i 1809.
Vladyslav Heraskevytsj
Etter konkurransen holdt han opp en liten plakat «No war in Ukraina». Den Olympiske Komite valgte å ikke straffe Heraskevytsj for dette.
Jean Mouton
Jean Mouton (før 1459 – 1522) var en franko-flamsk komponist, sanger og geistlig fra renessansen.
Vladyslav Heraskevytsj
Fire dager etter at De Olympiske Leker var avsluttet, startet Russlands invasjon av Ukraina 2022. Under invasjonen transporterte Heraskevytsj mat og medisiner samt at han startet en veldedig innsamling.
Jean Mouton
Moutons motetter regnes til de mest raffinerte fra hans tid. Ifølge opplysninger Zarlino gav i Dimostrationi harmoniche (1571) var Adrian Willaert – en av den venetianske skoles medgrunnleggere – elev av Mouton.
Francesco Cherubini
Francesco Cherubini (født 4. mai 1982 i Sinalunga i provinsen Siena i Italia) er en italiensk klimaforsker.
Han er i 2019 professor ved Institutt for energi- og prosessteknikk ved NTNU i Trondheim. Der er han direktør for Program for industriell økologi. Hans forskning fokuserer blant annet på konsekvensene bruken av biodrivstoff har på klimaendringene, i tillegg forsker han på utslipp og arealbruk ved å se på biomasse- og bioenergisystemer i sin helhet.
Han leder efter eget sigende i tillegg gruppen som jobber med global oppvarming i UNEP-SETAC (United Nations Environment Programme (UNEP)/Society of Environmental Toxicology and Chemistry (SETAC) sitt Life-Cycle Initiative.
Han var en av hovedforfatterne for spesialrapporten om klimaendringer og landarealer fra FNs klimapanel som ble overlevert Miljødirektoratet den 8. august 2019. Han var den eneste forfatteren fra et norsk forskningsmiljø. Cherubini har arbeidet med kapittel seks om koblingene mellom ørkenspredning, landforringelse, matsikkerhet og utslipp og opptak av drivhusgasser. Kapittel seks tar også for seg synergier, avveininger og helhetlige handlingsalternativer.
Han mottok i 2006 en mastergrad i kjemi med tema bærekraftig utvikling fra Universitetet i Siena. Så var han 2006–2009 forsker ved Institute for Energy Research.
Belmonte
Belmonte kan vise til:
Oak Park (Michigan)
Oak Park er en by i Oakland County i den amerikanske delstaten Michigan.
Bosettingen av området Oak Park begynte i 1822 og området som nå er Oak Park ble først bosatt i 1840. Den første store husutbyggelsen kom i 1914 og Oak Park fikk landsbystatus i 1927 og senere bystatus i 1945.Oak Park vokste på 1950-tallet til en rolig by med en-etasjeshus, fortau, tre og hager. I mange år hadde byen småbyfølelsen intakt, selv om den lå i hjerte av Detroitområdet. Byen var tidligere bosatt av et jødisk flertall, og har fortsatt et stort antall ortodokse jøder, derav mange er haredi. Den har også en liten andel russisk-amerikanere. I dag er byen et av to steder (sammen med Southfield i Oakland County som har en betydelig andel av svarte innbyggere (ca. 45%).
VM i alpint 1939
VM i alpint 1939 ble arrangert i Zakopane i Polen.
Trond Ulleberg
Han kommer fra bygda Hostvedt i Kongsberg kommune. Som medlem av Efteløt IL viste han tidlig et usedvalig talent for kulestøt. Han ble nummer 6 i EM for junior i 1981, og tok sølv i NM 1983, nå som medlem av Tønsberg FIK. Fra 1984 representerte han IK Tjalve. I 1986 satte Ulleberg sin personlige rekord i kulestøt med 19,18, oppnådd i Hokksund 9. juli. Pr. 2023 er han nummer 11 på listen over Norges beste kulestøtere gjennom tidene.
I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Kåre Sagedal, Jan Sagedal, Arne Pedersen og Trond Ulleberg. Alle var markante navn innen norsk friidrett. I Dallas ble de dopingtestet. Alle leverte prøver med det vanndrivende middelet Probenecid. Da Probenecid ikke sto på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.
Marsdekretene
Marsdekretene var forordninger som ble utferdiget i Frankrike den 29. mars 1880 av statsminister Charles de Freycinet og undervisningsminister Jules Ferry. Dekretene var rettet mot katolske kongresjoner og ordener som aldri var blitt godkjent av staten.
Trond Ulleberg
Ulleberg er idrettsfaglig utdannet, og en etablert trener innen kastøvelsene i friidrett- En periode var han trener for diskoskaster Fredrik Amundgård.
Europamesterskapet i akvatlon
Europamesterskapet i akvatlon ble arrangert første gang i 2013 i Köln, og arrangeres hvert år.
Mesterskapet blir arrangert av European Triathlon Union.
6. århundre
6. århundre startet den første dagen i 501 og sluttet den siste dagen i 600 etter den gregorianske kalenderen.
Geng Wenqiang
Geng Wenqiang (født 11. september 1995) er en kinesisk skeletonkjører.
Han representerte Kina under Vinter-OL 2018 i Pyeongchang, hvor han ble nummer 13.
Fjerde armé (Storbritannia)
På slagets første dag, 1. juli 1916, angrep 11 divisjoner fra Fjerde armé på begge sider av Albert–Bapaume-veien. Angrepet ble slått fullstendig tilbake i den nordlige sektor, så Fjerde armés senere operasjoner ble konsentrert i den sydlige sektor, mens kontroll over den nordlige sektor ble overlatt til Reservearmeen.
Under Flandernoffensiven (som skulle bli det tredje slaget om Ieper) var planen at Fjerde armé skulle gjennomføre en amfibisk invasjon av den belgiske kysten så fort man hadde oppnådd et gjennombrudd. Da kampene ved Ieper kjørte seg fast ble imidlertid Fjerde armés divisjoner trukket ut som forsterkninger, slik at armeen i realiteten ble oppløst.
Fjerde armé ble gjenoppbygget tidlig i 1918 – nok en gang under general Rawlinson – etter at Femte armé nærmest var tilintetgjort, og senere oppløst, under den tyske offensiven kjent som operasjon Michael. Fjerde armé gikk i spissen for den britiske hundredagersoffensiven som begynte med slaget ved Amiens og endte med våpenhvilken i november.
Under annen verdenskrig hadde ingen britiske forband navnet Fjerde armé, men som ledd i en avledningsmanøver, operasjon Fortitude, ble tyskerne forledet til å tro at Fjerde armé eksisterte med hovedkvarter i Edinburgh Castle og planla å invadere Norge. Dette fikk tyskerne til å flytte avdelinger fra det virkelige invasjonsområdet i Normandie.
Quannan
Quannan (kinesisk: 全南县; pinyin:  Quánnán Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Befolkningen var på 180,760 innbyggere i 1999.
Xiajiang
Befolkningen var på 155,993 innbyggere i 1999.
Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Også Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Folkerepublikken Bulgarias orden
Folkerepublikken Bulgarias orden (bulgarsk: Орден „Народна Република България“) er en bulgarsk orden innstiftet 18. juni 1947 av formannskapet for Folkerepublikken Bulgaria til minne om at landet 15. september 1946 ble utropt til folkerepublikk. Ordenen belønnet sivile og militære for fremragende fortjenester og særskilte bragder. I Folkerepublikken Bulgarias ordensvesen rangerte Folkerepublikken Bulgarias orden sammen med Madararytterens orden på trinn to, etter Georgi Dimitrov-ordenen, Stara Planina-ordenen og Ordenen Bulgarias tretten århundrer. Da Bulgaria i 1990 innførte flerpartidemokrati og markedsøkonomi ble Folkerepublikken Bulgarias orden avskaffet.
Inndeling
Folkerepublikken Bulgarias orden var tiltenkt fem trinn, men dette ble i 1950 redusert til tre:
Insignier
Ordenstegnet for Folkerepublikken Bulgarias orden består av Folkerepublikken Bulgarias riksvåpen lagt på en samling av tretti stråler. Strålene er usentrerte og springer ut fra nedre del av medaljongen. For 1. klasse er riksvåpenet i sølv med rød emalje på forgylte stråler. For 2. og 3. klasse er riksvåpenet forgylt med rød emalje og strålene i hvitt metall. Ordenstegnene for 2. og 3. klasse er identiske, bortsett fra størrelsen.
Ordensbåndet er hvitt med kantstriper i rødt og grønt. Hvitt, rødt og grønt er fargene i Bulgarias flagg.
Tildeling
Folkerepublikken Bulgarias orden ble tildelt bulgarske så vel som utenlandske statsborgere. Både sivil og militær innsats ble belønnet med ordenen. Til sammen ble 19,117 personer hedret med en av de tre klassene i Folkerepublikken Bulgarias orden.
Georgi Dimitrov var den første mottageren av Folkerepublikken Bulgarias orden. Han ble i 1947 tildelt ordenens 1. klasse.
Jennifer Granholm
Jennifer Mulhern Granholm (født 5. februar 1959 i Vancouver i Britisk Columbia) er en amerikansk jurist og politiker. I februar 2021 ble hun godkjent av Senatet i USA som energiminister i president Joe Biden s regjering.
Hun var guvernør i den amerikanske delstaten Michigan fra 2003 til 2011. Hun representerer Det demokratiske parti.
Utdannelse
Granholm er utdannet jurist fra Harvard Law School.
Karriere
Sitt første høyere verv fikk hun i 1998, da hun ble valgt til attorney general (et embete med ansvarsområde som tilsvarer en norsk justisministers ansvarsområde) i delstaten.
Da det skulle velges guvernør i Michigan i 2002 slo hun blant annet tidligere guvernør James Blanchard i primærvalgene, og senere den republikanske motkandidaten Dick Posthumus i det endelige valget. Granholm ble med dette Michigans første kvinnelige guvernør.
Granholm ble gjenvalgt i guvernørvalget i 2006, etter å ha slått republikaneren Dick DeVos.
Den 15. desember 2020 ble det rapportert at påtroppende president Joe Biden hadde planer om å nominere Granholm til ny energiminister i USA. Hun ble godkjent av USAs senat i februar 2021.
Bakgrunn
Granholms far Victor Ivar Granholm hadde norsk mor og svensk far. Han ble født og vokste opp i Canada, men flyttet til Anaheim i California, USA i 1963, og siden bodde familien på ulike steder i USA til de slo seg ned i Michigan. Hun har en eldre bror.
Granholms farmor var Judith Solstad, født i Gjerstad kommune i Agder fylke. Hun emigrerte til Penny i British Colombia, Canada i 1927, hvor hun senere døde. Judiths var datter av Ingeborg Larsdotter Bjynnustad (Solstad) f. 1873 i Gjerstad og Tellef Olsen Gjerbakkane f. 1866 i Gjerstad.
I et intervju i 2007 opplyste Granholm selv følgende om sin bakgrunn: Jeg ble født i Canada, men flyttet til USA med foreldrene mine da jeg var fire. Min farfar kom fra Robertsfors, en småby nord for Umeå. Han dro til British Columbia på 1930-tallet, og hans far var ordfører i Robertsfors, der tremenningen min fremdeles bor på familiegården. Jeg hadde et kort møte med en av mine slektninger i Stockholm. Besøket mitt var første gang noen i familien min besøkte Sverige siden min farfar reiste. Han døde da min far var tre år gammel, og dermed ble all vår tilknytning til Sverige brutt.
Alberobello
Alberobello (bokstavelig «vakkert tre) er en liten by og kommune innenfor storbyområdet Bari (tidligere provinsen Bari) i regionen Puglia i sørlige Italia. Den er kjent for sine vakre trulli (kalkstenhus med kjegletak), som ble utpekt av UNESCO i 1996 som en del av verdensarven. Den fremste inntekten er turisme. I henhold til folketellingen for 2011 hadde byen en befolkning på 10 924 innbyggere, beregnet til 10 725 for 2017.
Trulli i Alberobello
Trullo (flertall trulli, avledet fra gresk τρούλος, cupola) er betegnelse tradisjonell hus med koniske tak i Apulia bygget med stein uten mørtel av noe slag, omtrent som norske steingjerder, men mer forseggjort. Byggenes konstruksjon er særskilt for Valle d'Itria (Itriadalen) i området Murge i den italienske regionen Apulia. Trulli var generelt bygget som midlertidige ly på markene og som lagerhus, eller som små, faste boliger av landbruksarbeidere og husmenn. I byen Alberobello er det tett konsentrasjon av trulli. Den tiden det ble bygget mest var på 1800-tallet, særlig i de siste tiårene som var markert kultiveringen av vin.
Det er flere teorier om bakhistorien for disse særskilte bygningene, en av de mest siterte er knyttet til Prammatica De Baronibus, en forordning fra kongedømmet Napoli som bestemte at hver ny urban bosetning til en skatt. Grevene av Conversano D'Acquaviva D'Aragona fra 1481, landeierne av territoriene som dagens Alberobello er lokalisert på, aktet å unngå og beordret de bøndene som ble sendt inn i området å bygge deres boliger med «tørrstein», det vil si uten å bruke mørtel eller sement av noe slag slik at de kunne betraktes som usikre bygninger som lett kunne rives ned.
Vatne kraftverk
Vatne Kraftverk er et vannkraftverk i Ørsta kommune i Møre og Romsdal. Kraftverket er et elvekraftverk uten eget reguleringsmagasin.
Alberobello
Trulli i Alberobello
Disse bøndene som ble tvunget til kun å stable stein fant ut at en runde, kuppelformet tak som støttet opp seg selv, satt sammen av overlappende steinsirkler, var den enkleste og mest solide byggemetoden. Disse kuppelformete tak som endte i en konisk spiss ble også prydet med dekorative spir, inspirert av profane symbolikk eller mystiske og religiøse elementer. Trullohusene er i sitt vesen en rurale byggetype med tykksteinvegger og uten muligheter til å ha flere etasjer. Derimot var det praktisk å bygge de opp mot andre slik at de som regel står i grupper av fem, eller tidvis i større sammenhenger på opp mot et dusin eller mer, men aldri mer enn for en enkel landbruksfamilie.
Vatne kraftverk
Kraftverket utnytter et fall på 93 meter i Storelva. Lenger opp ligger Bjørdal kraftverk.
Kraftverket startet produksjonen i 1987. Eier er Tussa.
Griff
Griff er et fabeldyr som blir framstilt som en krysning mellom en løve og en ørn. Forestillingene om griffer er mer enn fem tusen år gamle, og vesenet har i flere kulturer vært brukt som symbol på årvåkenhet og aktpågivenhet. Griffen forekommer som motiv i gamle utsmykninger, skulpturer, malerier og annen kunst. Av og til ble griffen også avbildet uten vinger eller med slangehale istedenfor løvekropp.
Av liknende fabeldyr kan nevnes hippogriff, en krysning mellom hest og griff.
Etymologi
Ordet griff stammer fra det italienske ordet griffo, som betyr gribb. På gresk er ordet γρύψ (grýps), på latin gryphus.
Ordene for «griff» og «gribb» sammenblandes for øvrig på en interessant måte i flere språk, noe som avspeiler at det tidligere ikke alltid var like lett å skille fantasivesener fra virkelige dyr og fugler omtalt i historier fra fremmede land. På svensk kalles «griff» grip, en språklig variant av det norske ordet gribb. Ordet forekommer blant annet i det svenske jagerflynavnet JAS Gripen, der JAS står for jakt («jager»), attack («angrep») og spaning («rekognosering»), mens Gripen betyr «Griffen». På svensk heter derimot «gribb» gam, mens gam i blant annet norsk og dansk folketro er navn på en kjempefugl i slekt med blant annet Fugl Dam. På island er Gammur en kjempeørn som også er avbildet i landets riksvåpen.
Griff som symbol i kunst og kultur
Griffen har tradisjonelt symbolisert sola, himmelen og det gylne morgengryet. Den har i tillegg blitt ansett som en forening av ørnens og løvens krefter og symbolinnhold. Som skattevokter har griffen stått for årvåkenhet og hevn, og man finner griffer på greske sarkofager som gravens og de dødes beskytter. Den ble i det hele tatt brukt mye i gresk kunst, der den var viet til Apollon som solgud, til Athene som representant for vishet og til Nemesis for hevn. Fremstillinger av lignende vesener møter man også blant annet i det gamle Egypt, Syria, Babylonia og Assyria. I orienten var den, i likhet med dragen, ofte et symbol på vishet og åndelig opplysning. I kristen forestillingsverden kunne griffen symbolisere djevelen som flyr bort med menneskenes sjeler, eller være et bilde på de kristnes fiender og førfølgere. Fra og med Dante mistet den imidlertid sin negative betydning og ble et symbol på Kristi doble natur som menneske og gud, og for paven som representant for både åndelig og verdslig makt.
Man finner griffer på de steder man venter det – og der man minst venter det. På taket av Nasjonalgalleriet i Oslo; som en del av Aslans hær i Narnia; og i diverse fantasybøker som i Eragon av Christopher Paolini hvor to ni meter høye griffestatuer i gull vokter inngangen.
Griffen skal ha vært ansett som en fiende av hesten, men den uhyre sjeldne avsporingen mellom en griff og en hest resulterte en hippogriff. Griffene ble påstått å leve i det sørlige India, og det ble sagt at de der voktet gullgruver og skremte vekk inntrengere.
Griff i heraldikken
Fra middelalderen av forekommer griffer i heraldikken, der de blir avbildet med forkroppen til en ørn og bakkroppen til en løve. Vi finner griffer i våpen fra alle land med europeisk heraldikk, og både i offentlige og private våpen, samt i fantasivåpen.
I Norge er det griff bl.a. i våpenskjoldet til tidligere Troms fylke fra 1960. Det har på rød bunn en opprett gull griff, det vil si at den står oppreist på baklabbene. I blasoneringen er griffens stilling ikke nevnt, fordi den oppreiste stillingen er den vanligste posisjonen for en griff i våpen. Griffen i Troms' våpen er basert på våpensegl fra middelalderen for Bjarkøyætten. Det samme er den halve griffen fra 1986 i kommunevåpenet for Bjarkøy. Kommunevåpenet viser forparten til en griff, det vil si nokså likt en ørn, men med ørneklør og to ører på hodet.
Den svenske byen Malmö har som skjoldmotiv et griffhode, det vil si et ørnehode med ører. Malmös griffhode antas å være et tegn på kongens velvilje. Byvåpenet har trolig sammenheng med griffen i våpenet til den nordiske unionskongen Erik av Pommern, fordi Malmö ble tildelt våpenet i et dokument som han har signert. Også andre våpnskjold i Skåne har den såkalte Skånegriffen som motiv.
I slektsvåpenet til den norske slekten Døderlein, er det en opprett griff. Slekten Døderlein er opprinnelig innvandret fra Tyskland, og den fikk der et våpenbrev i 1605 med griffen som holder en plante, linsøster, i klørne. Den innvandrede norske slekten Matheson, bruker to tilbakeseende griffer som skjoldholdere.
Heraldisk griffer kan også bli framstilt uten vinger, og har i våpenet til Östergötland dragevinger i stedet for ørnevinger.
Filip Eidsheim
Filip Eidsheim (født 16. februar 1990) er en norsk syklist som sykler for det norske kontinentallaget Team FixIT.no. Han er broren til syklisten Edgar Eidsheim, som er en del av Nesset CK sitt sterke lagtempolag.
Rhys Thornbury
Rhys Thornbury (født 15. januar 1990) er en newzealandsk skeletonkjører.
Han representerte New Zealand under Vinter-OL 2018 i Pyeongchang, hvor han ble nummer 14.
Mathias Rust (skuespiller)
Mathias Rust (født 24. mars 1982 i Trollhättan) er en svensk sanger og tidligere skuespiller.
Rust har blant annet medvirket i filmen Fucking Åmål, hvor han framstilte figuren «Johan». Han er sanger i bandet Mathias Rust & 0520. Etter skuespillerkarrieren utdannet han seg til flyvert. Mathias spilte inn en singel med bandet Mathias Rust & 0520 i 1999, «Om Några År» / «Tiden Har Stått Still».
Vladislav Martsjenkov
Vladislav Igorevitsj Martsjenkov (russisk Владислав Игоревич Марченков, født 29. oktober 1996) er en russisk skeletonkjører.
Han representerte Olympiske utøvere fra Russland under Vinter-OL 2018 i Pyeongchang, hvor han ble nummer 15.
Kittie Knox
Katherine Towle „Kittie“ Knox (1874 –1900) var en amerikansk landeveissyklist. Hun var det første afroamerikanske medlem League of American Wheelmen (LAW), (direkte oversettelse: Forbundet for mannlige amerikanske syklister).
Hun ble født som datter av en hvit mor, Katherine Towle og en afroamerikansk skredder, John. H. Knox. Faren døde da datteren var sju år gammel. Moren flyttet deretter med datteren og den eldre sønnen Ernest til Bostons fattigkvarter West End. I Boston fikk Kittie arbeid som syerske.
Knox ble tidlig opptatt av sykling og sparte nok penger som syerske til å kjøpe seg en sykkel. Hun ble godt kjent i nabolaget for turene sine. Selv om det var tvil om hun som kvinne kunne delta i sykkelkonkurranser for menn, gjorde hun det likevel og vant flere av dem.
Knox gikk inn i LAW i 1893 på et tidspunkt da det var få kvinnelige medlemmer i forbundet. I 1895 endret organisasjonen vedtektene slik at den kun ble tillatt for hvite medlemmer. I 1895 bestemte imidlertid forbundet at vedtektsendringene ikke skulle ha tilbakevirkende kraft, slik at Knox beholdt sitt medlemskap. Hun insisterte på å delta i sykkelløp selv om hun langs ruten ofte ble nektet adgang til restauranter og hoteller. Knox ble kjent ikke bare for sine sportsprestasjoner, men også for sine smarte sykkelklær. Ulikt som for hennes mannlige medsyklister, ble Knox' klær og apparisjon forøvrig, gjenstand for mye oppmerksomhet.
Kina under Vinter-OL 1998
Kina under Vinter-OL 1998. Femtisju sportsutøvere, femten menn og førtito kvinner fra Folkerepublikken Kina deltok i sju sporter, kunstløp, freestyle, hurtigløp på skøyter, kortbaneløp, langrenn, skiskyting og ishockey under Vinter-OL 1998 i Nagano i Japan. Kina, som deltok for sjette gang i et vinter-OL, kom på sekstendeplass med seks sølv- og to bronsemedaljer.
Lenvik kirke
Byggverket er i tre og har 750 plasser.
Kirkens orgel er bygd av Olsen & Jørgensen. Orgelet har ni stemmer fordelt på et manual og pedal.
Historikk
Dette kirkestedet ble etablert i 1889, da nåværende kirke ble bygget. Tidligere lå kirkestedet på Lenvik, beliggende omkring 11 km lenger nord for dagens kirkested, ved munningen av Gisundet.
Trolig bør ikke utsagnet om ”den nordligste” forstås altfor bokstavlig mht. slutten av 1100-tallet.
Jishui (Ji’an)
Jishui (kinesisk: 吉水县; pinyin:  Jíshuǐ Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Samferdsel
Den viktige jernbanelinjen, Jingjiubanen, har stoppested her på veien fra Beijing vestbanestasjon til Kowloon i Hongkong. Banen går gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Også Kinas riksvei 105 har trasé gjennom fylket. Veien har sitt løp fra Beijing, går sørover og ender ved kysten i Zhuhai i provinsen Guangdong. Den går innom Tianjin, Dezhou, Jining, Shangqiu, Jiujiang, Nanchang og Guangzhou.
Confederación Nacional del Trabajo
Confederación Nacional del Trabajo (CNT, «Den nasjonale arbeidskonføderasjon») er Spanias fremste anarko-syndikalistiske fagforening.
Den hadde sin storhetstid under den spanske borgerkrigen (1936–1939), da den var Spanias største fagforening og en sentral aktør på republikansk side. CNT hadde svært stor oppslutning og hadde kontroll over store deler av Spania under krigen, spesielt i Catalonia og Baskerland. Den var nært knyttet til Federación Anarquista Ibérica (FAI), og de to organisasjonene gikk under fellesnavnet CNT-FAI.
Under Francos styre var CNT forbudt, men etter hans død i 1975 ble den igjen tillatt. Den har i nyere tid vært langt svakere enn de mer moderate fagforeningene, men er fortsatt en av de sterkeste anarko-syndikalistiske organisasjoner i verden.
Kristin Hersh
Kristin Hersh (eg. Martha Kristin O'Connell, født 7. august 1966), er en amerikansk musiker. Hennes første utgivelse kom i 1986 med bandet Throwing Muses, som hun startet med stesøsteren Tanya Donelly. I 1994 ga hun ut sitt første solo-album Hips and Makers, og i 2003 lanserte hun sitt nye band 50footwave.
Digital musikkdistribusjon
50footwave ga i 2005 ut EP-en Free Music; en utgivelse som ble tilbudt gratis via bandets nettsted. Etter den tid har Hersh og hennes samarbeidspartnere utviklet en ny plattform for digital musikkdistribusjon kalt cashmusic.org. Via dette nettstedet startet hun i 2008 en gratis nedlastingstjeneste, der en ny sang er tilgjengelig for nedlasting hver måned. Flere av sangene er senere innspilt på nytt, og ble utgitt som albumet Crooked i 2010.
Albumutgivelser
Utgivelser under eget navn
The Circus of Life
The Circus of Life er en amerikansk stumfilm fra 1917, regissert av Rupert Julian.
Handling
Danny, en sjåfør, gifter seg med Mamie. Men kort tid senere blir Mamie forelsket i artisten Gaston Bouvais. Når Marie føder Daisy May, begynner Danny å tro at barnet egentlig ikke er hans. Han begynner å drikke mye mer, selv om han elsker den lille jenta.
Når datteren vokser opp, blir hun med Danny på jobb. På en av disse turene drikker Danny alt for mye, og mister kontrollen. Dermed blir Daisy May skadet. I mellomtiden har Bouvais endelig klart å overbevise Mamie om å stikke av sammen med ham, selv om hun ombestemmer seg igjen etter Dannys ulykke.
Girolamo Verospi
Girolamo Verospi (født 1599 i Roma i Italia, død 5. januar 1652 i Roma) var en av den katolske kirkes kardinaler, og var tilknyttet Den romerske kurie. Han ble senere biskop av Osimo.
Alfredo Andersen
Alfredo Andersen, døpt Alfred Emil Andersen (3. november 1860 — 9. august 1935) var en norsk maler, skulptør, dekoratør, scenograf, tegner og lærer. Andersen bekjente seg til naturalismen, men med årene gikk han også over i impresjonismen.
Girolamo Verospi
Han ble kreert til kardinal den 16. desember 1641 av pave Urban VIII, med Sant'Agnese in Agone som tittelkirke.
Alfredo Andersen
Andersen ble i perioden 1874–1877 tatt inn som assistent og studerte under Wilhelm Krogh i Oslo etter å ha sendt inn noen tegninger til Krogh. Han dro videre til København i Danmark og studerte som stipendiat ved Det Kongelige Danske Kunstakademi i perioden 1879–1883. Deretter studerte han under maleren Olaf Isaachsen i Oslo mellom 1884 og 1886.
Girolamo Verospi
Han var nevø til kardinal Fabrizio Verospi (kreert 1627).
Alfredo Andersen
Han emigrerte til Brasil i 1892 og bosatte seg i Paranaguá hvor han ble i 10 år. Her malte og tegnet han kystlandskaper, genrescener og portretter og begynte med undervisning i billedkunst. I 1902/1903 flyttet han til Curitiba hvor han skulle bosette seg for godt. Her byttet landskapet og dermed hans videre motiver. Andersen reiste mye rundt i Sør-Amerika gjennom årene og dro også tilbake til Norge i 1927 hvorpå han returnerte til sitt hjem i Brasil.
Andersens hjem ble gjort om til museum i 1959 og går under navnet Museu Alfredo Andersen.
Jürgen Ovens
Jürgen Ovens (også Jurriaen og Ofens) (født 1623 i Tønning, død 9. desember 1678 i Friedrichstadt) var en maler av den hollandske skole, som blant annet virket i Gottorp på 1600-tallet.
Bakgrunn
Han var sønn av landmann og rådsherre Ove Broders i Tønning og Agneta Ovens. Fra 1640 var han i Nederlandene, trolig som elev hos Rembrandt, hvor han også ble påvirket av arbeider fra B. van der Helst, Lievens, Nic. Maas og Anthonis van Dyck.
Kunsterkarriere
Han ble kjent som en dyktig portrettmaler, og i 1650 brakte dette ry ham i forbindelse med hertugen av Gottorp, for hvem han malte en rekke portretter.
I anledning av Karl X Gustav av Sveriges giftemål med Hedvig Eleonora av Holstein-Gottorp, fulgte Ovens med til Stockholm, hvor han blant annet malte tre store bilder fra bryllupsfestlighetene. Da krigen mellom Sverige og Danmark-Norge brøt ut i 1657, flyttet han tilbake til Amsterdam hvor han malte portretter i de fornemme kretser, og fikk tildelt flere dekorative oppgaver ved utsmykningen av byens rådhus (nå Kongeslottet).
I 1663 vente han på hertug Christian Albrecht av Holstein-Gottorps oppfordring tilbake til Friedrichstadt og malte der 11 store bilder av Holsten og de nordiske rikers historie, deriblant Christian Is apoteose. Dertil kom portretter, flere av den danske kongegamilies medlemmer, allegorier og alterbilder som den berømte Den blå Madonna i Slesvig domkirke. Han malte også alterbildet i Sankt-Christophorus-kirken i Friedrichstadt, hvor han ligger begravet.
Ovens giftet seg i 1652 med den rike Maria Martens von Mehring, og etterlot seg datteren Catharina. Det lykkedes ham å samle seg en stor formue dels ved giftemål og kunsthandel, dels ved sin kunst som oppnådde høye priser. Huset hans i Friedrichsstadt ble møtested for fyrster og diplomater, og han inntok en sentral posisjon i hertugdømmene, blant annet som kunsthandler og agent for hertugen. Hans tilknytning til Danmark består primært i det politiske undersåttsforhold.
J&T Banka Prague Open 2017
J&T Banka Prague Open 2017 var en tennisturnering, og del av WTA-touren 2017 som fant sted i Praha i Tsjekkia fra 1. til 6. mai 2017.
Det ble konkurrert i singel og dobbel for kvinner på grus.
Três Irmãos-demningen
Três Irmãos-demningen er en demning i Brasil, som ligger i delstaten São Paulo. Demningen ligger i elva Tietê på et sted like før den munner ut i den større, sørgående elva Paraná. Dammen gir kraft til to vannkraftverk: Três Irmaos vannkraftverk som har en ytelse på 880 MW, og dessuten avgis vann til et vannkraftverk 9,6 km lengre nede i Paraná-elva, nemlig Ilha Solteira vannkraftverk, via kanalen Pereira Barreto.
Demningen er 62 meter høy, og det er installert fem turbiner i kraftanlegget. Utbyggingen var ferdig i 1990. Reservoaret er på totalt 13,8 km³, men ikke alt utnyttes til kraftproduksjon. Det er mulig å seile med frakteskip mellom reservoaret og Jupiá-reservoaret og São Simão-reservoaret.
Ottaviano Raggi
Ottaviano Raggi (født 31. desember 1592 i Genova i Italia, død 31. desember 1643 i Roma) var en av den katolske kirkes kardinaler, og var tilknyttet Den romerske kurie. Han ble senere biskop av Aleria på Korsika.
Han ble kreert til kardinal den 16. desember 1641 av pave Urban VIII, med Sant'Agostino som tittelkirke.
Han var onkel til kardinal Lorenzo Raggi (kreert 1647).
Episkopalgenealogi
Hans episkopalgenealogi er:
Kevin Boyer
Kevin Boyer (født 24. april 1993) er en canadisk skeletonkjører.
Han representerte Canada under Vinter-OL 2018 i Pyeongchang, hvor han ble nummer 17.
Sorø Akademi
Sorø Akademi i Sorø, Danmark er den eldste skolen i Danmark. Den er kjent for sin rolle både som senter for tidlig skandinavisk forkynnelse av kristendom og som lærested for mange kjente dansker og nordmenn. Ludvig Holberg gav sin formue for å gjenopprette akademiet i 1750 etter en brann, og de fem fagene som fikk egne lærestoler var da økonomi (første i Norden), historie, matematikk, jus og språk. Fra 1750 til 1780 var Sorø et arnested for samfunns- og systemkritisk tenking i Danmark-Norge. De sentrale lærerne Jens Schielderup Sneedorff og Andreas Schytte var sterkt påvirket av den tyske kameralismen. Schyttes flerbinds-verk Staternes indvortes Regiering ble et sentralt læreverk i både statsstyring og økonomisk politikk i Danmark-Norge.
Det var opprinnelig skolen for det danske aristokrati, men i dag er det et gymnas for kunnskap og religion som drives av en stiftelse. Store deler av Universitetet i Oslo er oppført for penger fra stiftelsen.
Historie
Betegnelsen Sorø Akademi har blitt benyttet som navn på flere forskjellige institusjoner knyttet til Sorø klosters tidligere bygninger. Røttene til Sorø Akademi går tilbake til 1140 da erkebiskop Absalon etablerte Sorø klosterkirke for Cistercienserordenen av Sorø.
Klosteret ble overtatt av kronen i forbindelse med reformasjonen i 1536. I 1586 opprettet Frederik II en oppdragelsesanstalt og skole for 30 adelige og 30 ikke-adelige gutter og lot også sine sønner motta undervisning på skolen.
I 1623 opprettet Christian IV Sorø Akademi som et akademi for unge adelsmenn. Akademiet fungerte som en slags overbygning til skolen og var ment som en høyere utdanningsanstalt slik at adelen ikke trengte å reise til utlandet. Dette akademiet stengte i 1665 og i 1737 ble også skolen nedlagt.
Bygninger – utvalg
Hovedbygningen på Sorø Akademi er fra 1826 og er tegnet av Peder Malling. På hver side av hovedbygningen ligger de gamle professorboligene som ble tegnet av Laurids de Thurah og oppført i 1743. Den ene er kjent som Ingemanns hus, den andre Molbechs hus.
Klosterporten er en bygning fra ca. 1200 og er Danmarks eldste bebodde hus. I sidebygningen er et rom som kalles Saxos celle, men man kjenner ikke til Saxos eventuelle tilknytning til Sorø.
Bibliotekets eldste deler stammer fra Christian IVs tid, men bygningens nåværende utseende er fra 1861. Bygningen inneholder biblioteket og en boksamling på mer enn 80,000 bind. En stor del av boksamlingen utgjøres av Holbergsamlingen.
Betydningen for Norge
Blant de nordmenn som gikk på Sorø Akademi var Ole Vig. Skolen spilte en viktig rolle for folkeopplysningen i Norge og var forløperen til folkehøgskolebevegelsen i Norge.
Dronning Åstas gate
Dronning Åstas gate (1–27, 2–24) er ei gate på Eikli i Hønefoss.
Gata fra Osloveien, og går vestover ned mot Eikli. Den ender opp i krysset Gigstads vei / Bråtaveien, ved Hamax Auto på Benterud. Gata er preget av boliger på høyre side og butikker og industribygg på venstre side når man kjører nedover mot Eikli.
Sideveier til Dronning Åstas gate er Eikliveien og Barbroveien.
Reservearmeen
Reservearmeen (Reserve Army) var en armé i den britiske hæren, og del av British Expeditionary Force under første verdenskrig. Armeen ble opprettet 23. mai 1916 under ledelse av generalløytnant Hubert Gough før slaget ved Somme og ble omdøpt til Femte armé i oktober samme år.
Armeens formål var å utføre gjennombruddsfasen i Somme-offensiven så fort general Henry Rawlinsons Fjerde armé hadde tatt de tyske skyttergravene ved frontlinjen. For dette oppdraget fikk generalløytnant Gough tre britiske kavaleridivisjoner og i juni ble han tildelt et infanterikorps på tre divisjoner for å støtte fremmarsjen. Armeen fikk økenavnet «Goughs mobile armé», et navn som først hadde tilhørt 7. divisjon da Gough var kommandør. 21. juni ble imidlertid infanterikorpset trukket tilbake til reservestatus og neste dag ble Goughs tre kavaleridivisjoner lagt under Fjerde armés kontroll, slik at Reservearmeen sto igjen uten operative styrker.
Om kvelden på den første dagen i slaget om Somme, 1. juli 1916, ble Rawlinsons Fjerde armé løst fra ansvaret for den nordlige sektor mens VIII korps og X korps ble underlagt Goughs kommando. Kontroll over kavaleridivisjonene ble beholdt av Fjerde armé. Gough overtok offisielt ikke de nye styrkene før klokken 07.00 2. juli, men han tilbakekalte øyeblikkelig ordrene for VIII korps om å gjenoppta det mislykkede angrepet på Beaumont-Hamel, og reddet dermed mange liv.
Reservearmeen overtok offisielt ansvaret for den nordlige sektor 4. juli. Senere ble II korps, I Anzac-korps og Det canadiske korps lagt inn under Reservearmeen.
De neste månedene var det ingen store offensiver på Reservearmeens front. De største forsøkene ble gjort ved Pozières og Mouquet Farm i juli og august.
Reservearmeens første store slag var slaget om Thiepval Ridge, som begynte 26. september. Gjennom store deler av oktober utførte armeen en serie angrep kjent som slaget om Ancre Heights, og 30. oktober skiftet Reservearmeen navn til Femte armé.
Pierdonato Cesi
Han ble kreert til kardinal den 16. desember 1641 av pave Urban VIII, med San Marcello al Corso som tittelkirke.
Han var i slekt med kardinalene Paolo Emilio Cesi (kreert 1517), Federico Cesi (1544), Pierdonato Cesi den eldre (1570) og Bartolomeo Cesi (1596).
Rosa Sjanina
Rosa Jegorovna Sjanina (ru. Роза Егоровна Шанина, 1924, Jedma i Arkhangelsk oblast i Sovjetunionen, død 28. januar 1945 i Ilmsdorf i Østpreussen) var en sovjetisk skarpskytter under andre verdenskrig. Hun var ansvarlig for 54 bekreftede drepte, herunder 12 under slaget om Vilnius
Sjanina hadde lysebrunt hår og blå øyne. Etter lærerutdannelse ble hun barnehavelærer og etter militærtrening kom hun på skarpskytteskole i Podolsk. Den 22. juni 1943 ble Sjanina innrulleret i Den Røde Hær og hun sluttet seg den 2. april 1944 til den 184. Rifflldivisjon, hvor en separat kvinnelig skarpskytteravdeling ble opprettet.
Liste over ordførere i Namsos
Liste over ordførere i Namsos. Namsos fikk privilegier som ladested i 1845 og ble utskilt fra Overhalla i 1855. I 1891 ble Vemundvik og Klinga utskilt fra Namsos som egne kommuner. I 1964 ble Vemundvik og Klinga kommuner, den nordlige delen av Otterøy og deler av Fosnes kommuner tillagt Namsos. I 2020 ble Fosnes og Namdalseid kommuner, og Lund i Nærøy kommune, slått sammen med Namsos.
Rosa Sjanina
Da en bataljonskommandant på et tidspunkt beordret henne tilbake til baktroppen, svarte hun «Jeg vender tilbake etter slaget». Sjanina døde i kamp nær gården Rikhau. Hennes krigsdagbok og flere brev er utgitt.
Liste over ordførere i Namsos
Noter
<references group="lower-alpha" />
Rosa Sjanina
Sjanina hadde fire brødre, men kun én overlevde krigen.
Sjanina mottok 3. og 2. klasse av hedersordenen Орден Славы og tapperhetsmedaljen Медаль "За Отвагу".
Grader i Schutzstaffel
Opprinnelig hadde SS samme grader som Sturmabteilung (SA), men det oppsto over tid avvik. SS' gradssystem kan settes opp i tre utviklingsstadier, som gjengitt i tabellene nedenfor. For generalstabsoffiserer var det forskjell mellom Allgemeine-SS og Waffen-SS; sistnevnte brukte nesten samme system som i Wehrmacht på dette nivået.
Det er vanlig praksis at SS-gradene skrives med innledende «SS-», for å skille dem fra gradene i SA.